สังคมข่าวหุ้น
หลังศบค.ชุดเล็กเตรียมเสนอ “บิ๊กตู่” ยกเลิกพ.ร.ก.ฉุกเฉิน และศบค. นักลงทุนมั่นใจรัฐบาลคุมโควิด-19 ได้ เตรียมเปิดประเทศ 
หลังศบค.ชุดเล็กเตรียมเสนอ “บิ๊กตู่” ยกเลิกพ.ร.ก.ฉุกเฉิน และศบค. นักลงทุนมั่นใจรัฐบาลคุมโควิด-19 ได้ เตรียมเปิดประเทศ
6 ก.ย. 2564

*ยกเลิกพ.ร.ก.ฉุกเฉิน
*สัญญาณดีตลาดหุ้นไทย หลังศบค.ชุดเล็กเตรียมเสนอ “บิ๊กตู่” ยกเลิกพ.ร.ก.ฉุกเฉิน และศบค. นักลงทุนมั่นใจรัฐบาลคุมโควิด-19 ได้ เตรียมเปิดประเทศ รับนักท่องเที่ยวต่างชาติ  ขณะที่ฐานเสียงของรัฐบาลยังแน่น โอกาสอยู่ครบเทอมมีสูง ฟันด์โฟลว์ไหลเข้าต่อเนื่อง หุ้นฟรีโฟลตต่ำดันดัชนี ล่าสุดผลสำรวจความเชื่อมั่นนักลงทุนพุ่ง 124% แนวรับ 1,635  แนวต้าน 1,660 จุด
*TIPH เทรดวันแรก (7 ก.ย.)  หลังแปลงสภาพเป็นโฮลดิ้งส์ เพิ่มความคล่องตัวในการลงทุน ฉีกหนีจากข้อจำกัดเดิม ที่ต้องลงทุนภายใต้กฎเกณฑ์ของ คปภ. งานนี้มีลุ้นทั้งกำไรและเงินปันผลเพิ่ม  ภายใต้การนำของเสี่ยแป๋ง (สมใจนึก เองตระกูล) ประธานบอร์ดมือฉมังท่านนี้
*จริญญา จิโรจน์กุล กรรมการผู้จัดการใหญ่ บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ผู้ผลิตและจัดจำหน่ายถุงมือยางธรรมชาติและถุงมือยางไนไตรล์รายใหญ่ของโลก สั่งขยายกำลังการผลิตในครึ่งปีหลังต่อเนื่อง เดินเครื่องจักรโรงงานแห่งใหม่ในอำเภอสะเดา จังหวัดสงขลา รองรับการผลิตถุงมือยางธรรมชาติและถุงมือยางไนไตรล์ ตอบสนองดีมานด์ที่ยังแข็งแกร่ง ไตรมาสสุดท้ายเตรียมเปิดโรงงานอีกแห่งในจังหวัดตรังตามแผน ดันปริมาณการผลิตทั้งปีเพิ่มขึ้นเป็น 36,000 ล้านชิ้น จากปีก่อนอยู่ที่ 33,000 ล้านชิ้น มั่นใจครึ่งปีหลังเติบโตต่อเนื่อง
*สมฤดี ชัยมงคล ประธานเจ้าหน้าที่บริหาร บริษัท บ้านปู ปลื้ม BANPU ได้รับการคัดเลือกเป็นหนึ่งใน 100 บริษัทในกลุ่มประเทศตลาดเกิดใหม่ (Emerging Markets) ที่มีความโดดเด่นด้านสิ่งแวดล้อม สังคม และการกำกับดูแลกิจการ (Environment, Social and Governance: ESG)ในภาคอุตสาหกรรมเหมืองแร่และโลหะ จากการจัดอันดับของVigeo Eiris (V.E), Moodys ESG Solutionsสถาบันจัดอันดับความน่าเชื่อถือด้าน ESG ระดับโลก สะท้อนถึงความมุ่งมั่นและความสำเร็จในการดำเนินงานด้านความยั่งยืน
*คุ้มครองเงินต้น ล่าสุด รวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเสนอขายหุ้นกู้อนุพันธ์แฝง Krungthai iSTOXX(R) Global Transformation IXGTRSND Index Linked Note อายุ 5 ปี จ่ายผลตอบแทนอ้างอิงกับดัชนีหุ้น IXGTRSND  คัดเลือกลงทุนในบริษัทชั้นนำทั่วโลกที่ทำธุรกิจและได้อานิสงค์จากการเปลี่ยนแปลงของโลก ซึ่งเป็นหุ้นกู้อนุพันธ์แฝงรุ่นที่ 2 ที่ธนาคารออกเสนอขายเป็นการทั่วไปแก่นักลงทุนรายใหญ่ และนักลงทุนสถาบัน จุดเด่นคุ้มครองเงินต้นให้ 100% เมื่อถือจนครบกำหนด
*ไพศาล ธรรมโพธิทอง ผู้ช่วยกรรมการผู้จัดการใหญ่ ธุรกรรมการเงิน และ ผู้บริหารสูงสุด เทคโนโลยีและวิทยาการข้อมูล ธนาคาร ซีไอเอ็มบี ไทย เปิดช่องทางใหม่ 2 แสนจุด ให้ลูกค้าที่ต้องการนำเงินสดฝากเข้าบัญชี  ผ่านตัวแทนธนาคาร (Banking Agent) ทั้งบริษัท ฟอร์ท สมาร์ท เซอร์วิส จำกัด (มหาชน) และบริษัท สบาย เทคโนโลยี
*บอร์ดบีโอไอ อนุมัติการขอรับการส่งเสริม (ขยายกิจการ) ผลิตไฟฟ้าและไอน้ำระบบ COGENERATION ของ บมจ.โกลว์ พลังงาน (GLOW) มูลค่าเงินลงทุนทั้งสิ้น 6,046 ล้านบาท (ไม่รวมที่ดินและทุนหมุนเวียน 5,568.0 ล้านบาท) ที่ตั้งนิคมอุตสาหกรรมมาบตาพุด จังหวัดระยอง
*ปิยวัชร ราชพลสิทธิ์ ประธานเจ้าหน้าที่สายงานบัญชีและการเงิน บมจ.ดู เดย์ ดรีม (DDD) มั่นใจรายได้ปีนี้จะเติบโตตามเป้าที่ 20-30% ตามที่เคยตั้งไว้ แม้จะเผชิญความท้าทายจากมาตรการล็อกดาวน์ในช่วงไตรมาส 2-3/2564 แต่ยังคงมองเห็นการฟื้นตัวในไตรมาส 4/2564 หลังเริ่มมีการคลายมาตรการล็อกดาวน์ และเปิดห้างสรรพสินค้าต่าง ๆ  ซึ่งจะทำให้ยอดขายกลับเข้ามามากขึ้น